open-index/open-wikipedia-markdown huggingface dataset:
Pielisjoki

**Pielisjoki** (švedski: *Pielis älv*) je rijeka na istoku Finske duga 67 km, koja spaja jezera Pielinen i Pyhäselkä koje su dio hidrositema 
velikog Jezera Saimaa.

## Geografija

Pielisjoki ističe iz Jezero Pielinen na nadmorskoj visini od 93,7 metra. Od tamo teče prema jugoistoku do ušća u 
Jezero Pyhäselkä na nadmorskoj visini od 75,9 m, kod grada Joensuu.

Kako Pielisjoki ima na malo kilometara relativno veliki pad od 17,8 metra na rijeci su između 50-ih - 1960-ih podignute dvije hidroelektrane Kaltimo i Kuurna, i nove 
ustave, jer je rijeka još od 19. vijeka bila plovna čitavom dužinom.

## Reference

## Vanjske veze

* ''Karta rijeke'' na portalu Jarwiki
Pyhäselkä

**Pyhäselkä** je 12 jezero po veličini u Finskoj koje leži u Regiji Sjeverna Karelija.
Ono je sjeverni dio lanca jezera koje formiraju Jezerski sistem Saimaa (Jezero Saimaa).
## Karakteristike
Jezero Pyhäselkä leži na istoku Finske, na nadmorskoj visini od 75,9 metra kod grada Joensuu, koji leži na ušću rijeke Pielisjoki u jezero.
Jezero ima površinu od 361,1 km², prosječna dubina mu je 8,76 metara a najveća 67 m.

Na sjeveroistoku od Jezera Pyhäselkä reda se na čitav niz jezera, od kojih prima vode preko Rijeke Pielisjoki.
 
Jezero ima sliv velik oko 24.338 km², a vode mu otječu u Jezero Orivesi.

## Reference

## Vanjske veze

* ''Karta jezera Pyhäselkä'' na portalu Mapcarta
Pielinen

**Pielinen** je 4 jezero po veličini u Finskoj koje leži u Regiji Sjeverna Karelija.
Ono je krajnji sjeverni dio lanca jezera koje formiraju Jezerski sistem Saimaa (Jezero Saimaa).
## Karakteristike
Jezero Pielinen leži na istoku Finske, na nadmorskoj visini od 93,7 metra. Pielinen ima površinu od 894,2 km², prosječna dubina mu je 10 metara a najveća 61 m.

Na jezeru ima preko 2000 otoka od kojih su najveći Paalasmaa (27.2 km²), Kynsisaari (13.7 km²), Porosaari (10.4 km²), Toinensaari (8.2 km²), Hattusaari (6.3 km²), Koveronsaari (6.1 km²) i Retusaari (5.6 km²). Duž zapadne obale proteže se poznati *[[Nacionalni park]] Koli*.
 
Jezero ima sliv velik oko 12.82 km², vode mu donose rijeke Jongunjoki, Koitajoki, Lieksanjoki koje uviru na njegovom sjeveru, a otječe Rijekom Pielisjoki u Jezero Pyhäselkä.

## Povezano
* Lista najvećih finskih jezera

## Reference

## Vanjske veze

* ''Informacije i karta jezera Pielinen'' na portalu FishinginFinland
Bajker

**Bajker** () je izraz koji se koristi za pripadnika specifične supkulture čija je glavna karakteristika vožnja motocikala, odnosno uz nju vezan način života, odijevanja i društvenih vrijednosti. Izraz potiče od *odmetničkih motociklističkih bandi* () koje su se pojavile u SAD u drugoj polovici 1940-ih te skandalizirale tadašnju javnost sklonošću opijanju, "neobuzdanim zabavama", neprijatejskom odnosu prema policiji i krajnjem nepoštovanju autoriteta. 1960-ih su se bajkeri i njihove organizacije počele vezivati uz kontrakulturu, ali se sa vremenom od drugih kontrakulturnih supkultura počeli razlikovati zbog daleko veće sklonosti nasilju, kao i čvrstom hijerarhijskom organiziranju u motociklističke klubove, od kojih su najpoznatiji Helss Angels (Anđeli pakla). Bajkeri se često vezuju uz kriminal, i to organiziranog tipa, koji služi za financiranje životnog stila, mada se također bave i filantropskom djelatnošću.

Bajkeri su od 1960-ih postali čest motiv hollywoodskih filmova, i to kroz specifični eksploatacijski žanr poznat kao bajkerski film.

Inače danas ova reč označava bilo koju personu koja ima motor.

## Vanjske veze
Bajkerski film

**Bajkerski film** (; doslovno "odmetnički bajkerski film") je naziv za filmski (pod)žanr, odnosno filmove kojima je zajedničko to da glavni motiv radnje predstavljaju motociklističke bande. Tradicionalno se smatra eksploatacijskim žanrom.

Bajkerski filmovi su se prvi put u Hollywoodu nekoliko godina nakon nastanka bajkera kao specifične supkulture u SAD krajem 1940-ih. Kao prvi bajkerski film se tradicionalno navodi *[[The Wild One]]* snimljen 1953. godine u Marlonom Brandom u glavnoj ulozi vođe bajkerske bande. Kao specifičan podžanr se, međutim, isprofilirao u drugoj polovici 1960-ih, prije svega zahvaljujući uspjehu Cormanovog filma *[[The Wild Angels]]* iz 1966. godine. Iako su u većini slučajeva takvi filmovi bajkere i njihov način života koristili kao izliku kao prikazivanje scena nasilja i seksa, njihova popularnost je velikim dijelom bila i odraz kontrakulture, odnosno toga što je bajkerski antiestablishmentski etos prihvatila mlada publika. Usprkos toga bajkerski filmovi su se značajno razlikovali po sadržaju, tonu, ali i odnosu prema bajkerima - od njihovog veličanja kao slobodarskih buntovnika, pri čemu se ističu hipi-bajkeri u kultnom filmu *[[Goli u sedlu]]* do bajkera kao modernih barbara koje moraju uništiti usamljeni policajci ili vigilantistički orijentirani građani, pri čemu je možda najbolji primjer australijski film *[[Mad Max (film, 1979)|Mad Max]]* iz 1979. godine. Iako su obično u širem žanrovskom određenju pripadali akcijskom filmu, bajkerski filmovi su znali često kombinirati elemente drugih žanrova kao što su komedija, horor, pa i science fiction. Žanr je uglavnom izgubio na popularnosti do sredine 1970-ih, mada su se bajkerski filmovi nastavili snimati do današnjeg dana. Jedan od najsvježijih primjera žanra je američka TV-serija *[[Sons of Anarchy]]* posvećena fiktivnoj motociklističkoj bandi.
Svjetsko udruženje online novinara

**Svjetsko udruženje online novinara** (, **ONA**) je najveće udruženje online novinara osnovano 1999. godine. Sastavljeno je od 2.200 članova, i većina njih su profesionalni novinari.

Njihov cilj jeste prikupljanje i prozivodnja vijesti za digitalnu prezentaciju. Tu su uključeni pisci, producenti, programeri, blogeri, dizajneri, urednici, fotografi i drugi koji proizvode vijesti za internet. Ostali članovi čine ljudi koji rade edukacije, studenti novinarstva, oni koji se bave razvojem marketinga i komunikacijama profesionalaca u medijima i oni koji su zainteresovani za online novinarstvo.

## Treninzi i umrežavanje
Osnovni program udruženja podržava i povezuje hiljade novinara i tehnologa na lokalnom nivou širom svijeta, pomažući im da putem mreže razmjenjuju informacije kroz redovne obuke, tribine. Obuke su do sad rađene u Njujorku, San Fransisku, Atlanti, Seattle, Los Anđelesu, Bostonu, Vašingtonu, i na međunarodnom nivou u Londonu, Torontu, Italiji, Španiji.

### Besplatni treninzi i  putovanja
Novinarima se nude putovanja zahvaljujući više od 130.000$ granta iz Gannet fondacije. Organizacija omogućava besplatne treninge u gradovima širom Sjedinjenih Država, finansirane od strane Gannett fondacije. Riječ je o intenzivnim radionicama koje se fokusiraju na uvođenju praktične digitalne medijske vještine, uključujući mobilne, društvene medije, vizuelizaciju podataka, pravna pitanja.

### ONA godišnja konferencija

Konferencija i nagrade je postalo tradicionalno okupljanje visoko angažovanih online novinara koji oblikuju budućnost novinarstva i tehnologije. Cilj je da se svake godine upoznaju sa novim alatima i tehnikama i tehnologijama, kako bi razgovarali o napretku i izazovima. To je izuzetna prilika da se ljudi povežu i razmjene iskustva.

## Profesionalni razvoj
Stipendije se dodjeljuju za tri novinara ispod 30 godina, dva u SAD ili Kanadi i jedan međunarodni. Stipendistima su dodijeljeni lični mentori za šest mjeseci, plaćeni troškovi za prisustvo na godišnjoj konferenciji, i tri godine članstva u organizaciji.

### Studenti
Svake godine 20 studenata se izabere da rade u redakciji, gdje su odgovorni za tri dana pokrivenosti i na sajtu udruženja. Studenti rade rame uz rame sa mentorima iz vodećih akademskih institucija, i podstaknuti su da kreativno razmišljaju.

## Zaposleni
* Predsjednik: Meredith Artley
* Potpredsjednik: Joshua Hatch
* Blagajnik: David Cohn
* Sekretar: Mandy Jenkins
* Izvršni direktor: Jane McDonnell
* Zamjenik direktora: Irving Washington
* Viši rukovodilac strateških partnerstava: Jessica Strelitz
* Viši menadžer komunikacija:Jennifer Mizgata

## Reference
*  Svjetsko udruženje online novinara
The Tall Headlines

***The Tall Headlines*** () je britanski crno-bijeli igrani film snimljen 1952. u režiji Terencea Younga. Po žanru je drama, a u njemu Michael Denison nastupa u dvostrukoj ulozi - kao stariji brat osuđen na smrt i pogubljen zbog ubistva "žene lakog morala", i njegov mlađi brat koji se boji da bi i sam mogao pasti pod iste nasilne impulse. Radnja prikazuje kako se njegova porodica nastoji prilagoditi životu u malom gradu nakon tih tragičnih događaja.

## Uloge
* André Morell - George Rackham
* Flora Robson - Mary Rackham
* Michael Denison - Phillip Rackham
* Jane Hylton - Frankie Rackham
* Mervyn Johns - Uncle Ted
* Dennis Price - Maurice Fletcher
* Hugh Dempster - Policijski inspektor
* Michael Ward - Zubar
* Mai Zetterling - Doris Richardson
* Olive Sloane - Mrs Baker
* Peter Burton - Graham Moore
* Joan Hickson - Konobarica
* Sid James - Mr Spencer

## Izvori


## Vanjske veze
*
The Red Beret

***The Red Beret*** () je britanski ratni film snimljen 1953. godine u režiji Terencea Younga. Temelji se na istoimenom romanu Hilaryja Saint George Saundersa.  Protagonist, čiji lik tumači Alan Ladd, je bivši američki vojni zrakoplovni oficir koji je, gonjen grižnjom savjesti zbog poginulog druga, napustio službu, ali koji se za vrijeme Drugog svjetskog rata, lažno se izdajući za Kanađanina, priključuje Britanskoj vojsci i njenoj novoformiranoj Padobranskoj pukovniji. Radnja prikazuje kako polako stiče povjerenje svojih drugova i sudjeluje u prepadu na okupiranu Francusku, ali i izaziva sve više pitanja da li je uistinu ono za što se predstavlja.

*The Red Beret* su zajedno producirali Irving Allen i Albert R. Broccoli, koji će kasnije postati jedni od najuticajnih imena svjetske kinematografije. Originalno su glavnu ulogu namijenili Richardu Toddu, irskom glumcu koji se kao britanski padobranac borio u ratu; on je, međutim, odbio, smatrajući scenario "nerealističnim". Umjesto toga je angažiran američki glumac Alan Ladd, a zbog čega je prilagođen scenario. Film je sniman uz podršku Padobranske pukovnije koja je producentima "posudila" svoje poligone i opremu. Imao je veliki uspjeh u kino-dvoranama. Današnjim je historičarima poznat po tome što je okupio glumce i članove tehničke ekipe koji će kasnije sa Broccolijem sudjelovati u snimanju filmske serije o Jamesu Bondu.

## Uloge
* Alan Ladd ... Steve 'Canada' McKendrick
* Leo Genn ... Major John Snow
* Susan Stephen ... Penny Gardner
* Harry Andrews ... R.S.M. Cameron
* Donald Houston ... Taffy Evans
* Anthony Bushell ... Genaral-major Whiting
* Patric Doonan ... Flash
* Stanley Baker ... Narednik Breton
* Lana Morris ... Pinky
* Tim Turner ... Rupert
* Michael Kelly ... Kaplar Dawes
* Anton Diffring ... Poljak
* Thomas Heathcote ... Alf
* Carl Duering ... Rossi
* John Boxer ... Zrakoplovni narednik Box
* Harry Locke ... Bolničar
* Michael Balfour ... Američki narednik
* Guido Lorraine ... Njemački oficir
* Walter Gotell ... Njemački stražar

## Reference

## Vanjske veze
* 
* 
*
That Lady

***That Lady*** () ili ***La princesa de Éboli*** () je britansko-španski historijski film snimljen 1955. godine u režiji Terencea Younga. Predstavlja adaptaciju istoimenog romana irske spisateljice Kate O'Brien. Naslovna protagonistica, čiji lik tumači Olivia De Havilland, je Ana de Mendoza, španska aristokratkinja koja je u djetinjstvu izgubila oko braneći čast budućeg kralja Filipa II (čiji lik tumači Paul Scofield). Radnja prikazuje njihov odnos kada je, već odrasli kralj, postavlja kao jednu do ključnih ličnosti svog dvora, ali i kako se zakomplicira kada se zaljubi u kraljevog sekretara Antonija Pereza (čiji lik tumači Gilbert Roland).

## Vanjske veze
*
Mihailo Stošović

**Mihailo Stošović** (Beograd, 1971) je srpski akademski vajar, poznat i pod pseudonimom **Vajar Beogradski**.

## Život
Rođen je 23. aprila 1971. godine u Beogradu, u porodici sa višedecenijskom tradicijom u obradi kamena. Vajarstvom se profesionalno bavi od 2007. godine. Diplomirao je na Fakultetu Primenjenih Umetnosti u Beogradu u klasi prof. Slobodana Savića na odseku za restauraciju i konzervaciju skulpture. Predsednik vajarske sekcije ULUPUDS je od 2014. godine. Profesor je vajanja u Centru za likovno obrazovanje „Šumatovačka“.

Imao je više samostalnih i učesnik je više desetina grupnih internacionalnih i domaćih izložbi i simpozijuma. Njegovi radovi krase javne prostore i privatne kolekcije u Srbiji, Rusiji, Izraelu, Švajcarskoj, Sloveniji, Crnoj Gori...

Član je ULUS-a, ULUPUDS-a i UO Udruženja vajara Srbije u statusu samostalnog umetnika. Živi i radi u Beogradu.

## Profesionalni rad
### Javni radovi
* Spomen obeležje Dragane Marčić u Beogradu - „Talas večnosti“, 2007
* Restauracija i konzervacija fasadne statue „Devojka sa violinom“ na kući Milutina Milankovića, 2008
* Spomen obeležje slikara Dragana Kecmana u Kučevu – „Duh Homolja“, 2009
* Polijelej u Hramu Sv. Đorđa na Banovom Brdu, 2009
* „Usnuli vitez“ – Bela Voda kod Kruševca, 2009 
* Restauracija i konzervacija rimskog sarkofaga iz 3. veka sa lokaliteta -{Sirmium}-, 2010
* Restauracija i konzervacija rimskog sarkofaga sa lokaliteta Singidunum, 2010
* „Meda“ – Beograd, 2012
* Spomen obeležje Miloša Radovanovića „Pogled“, 2013
* Restauracija i konzervacija spomenika Ruskog Nekropolja u Beogradu, 2014

## Značajnije izložbe i nagrade
* 2008. 
** 9. Bijenale minijature u Gornjem Milanovcu 
** Bijenale minijature u Smederevu 
* 2013.
** „Godišnja izložba vajara Srbije“ Muzej železnice u Beogradu
** Izložba vajarske sekcije ULUPUDS-a „Putevi i tragovi“, Beograd
** 29. Oktobarski likovni salon u Kovinu“ ,Kovin, **Pohvala za skulpturu „Seme Templara“** 
: „Zemunski salon 2013.“, galerija „Stara Kapetanija“ Beograd, **Velika nagrada za skulpturu „Seme ljubavi“** 
* 2019
** „Godišnja izložba vajara Srbije“ paviljon Cvijeta Zuzorić u Beogradu

## Reference

## Vanjske veze
* ALO/Intervju 
* Bulevar u 5 do 5 TV Prva
* Srpska televizija Čikago 
* Vajarska radionica u "Šumatovačkoj" Moja TV
* Reportaža Moja TV
* Emisija "Ram" TV Studio B 1.
* Emisija "Ram" TV Studio B 2.
* Jutarnji program RTV Stara Pazova
* Samostalna izložba „Seme STVARANJA“, Galerija Kulturnog centra u Paraćinu
* Samostalna izložba „Seme“, Dom Kulture Čačak
* "Izložba vajara Srbije", Kuća Kralja Petra, Beograd
The Wild Angels

***The Wild Angels*** () je američki igrani film snimljen 1966. godine u režiji Rogera Cormana, poznat kao jedno od prvih hollywoodskih ostvarenja koje je prikazivalo omladinsku kontrakulturu 1960-ih, ali i začetnik eksploatacijskog žanra bajkerskog filma.

Protagonisti su pripadnici jednog od ogranaka kalifornijske motociklističke bande koji svoj hedonistički životni stil, koji se sastoji od vožnji motocikala, opijanja pivom i seksa, financiraju sitnim kriminalom. Radnja prikazuje kako Loser, jedan od njihovih pripadnika (čiji lik tumači Bruce Dern) strada u okršaju sa policijom, te kako njegovi drugovi na čelu sa Heavenly Bluesom (čiji lik tumači Peter Fonda) ukradu njegov leš kako bi sahranili u njegovom rodnom gradu, pri čemu bizarna ceremonija izaziva zgražanje i sukob sa "pristojnim građanima".

Corman je ideju za film dobio u časopisu Life, gdje je objavljena fotografija Hells Angelsa na pogrebu jednog od svojih drugova. Pisanje za scenario je povjerio svom stalnom suradniku Charlesu B. Griffithu, ali originalna verzija mu se na kraju nije dopala, te je za njegovo "dotjerivanje" angažirao mladog filmskog kritičara Petera Bogdanovicha. Kao i mnogi drugi Cormanovi filmovi, *The Wild Angels* je snimljen s niskim budžetom, ali je Corman uspio okupiti glumačku postavu u kojoj su se isticala djeca velikih hollywoodskih zvijezda - kao što su Peter Fonda (sin Henryja Fonde) i Nancy Sinatra (kćer Franka Sinatre). Losera i njegovu suprugu su tumačili Bruce Dern i Diane Ladd, koji su bili bračni par u stvarnom životu; njihova kćer Laura Dern je kasnije sa ponosom tvrdila da je začeta upravo za vrijeme snimanja filma.

*The Wild Angels* je velikim dijelom nastojao iskoristiti tadašnje stereotipove "bajkera" kao modernih barbara, čija se sklonost nesputanom i lagodnom životu sa društvom sudara na najnasilniji mogući način, a što je najvidljivije u sceni pogreba koji se pretvara u alkoholnu orgiju sa grupnim silovanjem i skrnavljenjem leša. *The Wild Angels* su, sa druge strane, na isto tako eksplicitan način detektirao generacijski jaz, odnosno radikalna antiestablishmentska uvjerenja koja se, između ostalog, odražavaju kroz korištenje nacističke ikonografije isključivo u svrhu provociranja i simboličkog odbacivanja vrijednosti starijih generacija. Film je prilično loše prošao kod kritičara, ali je zato prihvaćen od, prije svega mlade, publike. Cormanu i drugim filmašima je poslužio kao inspiracija za niz ostvarenja slične tematike, te je tako započet trend koji će kulminirati sa kultnim ostvarenjem *[[Goli u sedlu]]* nekoliko godina kasnije.

Najpoznatija scena u filmu, u kojoj protagonist svećeniku pokušava objasniti svoj svjetonazor, poslužila je kao sample za pjesmu *[[Loaded (pjesma)|Loaded]] grupe *Primal Scream* iz 1990. godine.

==Cast==
* [[Peter Fonda]] ... Heavenly Blues
* [[Nancy Sinatra]] ... Mike
* [[Bruce Dern]] ... Joe 'Loser' Kearns
* [[Diane Ladd]] ... Gaysh
* [[Buck Taylor]] ... Dear John
* [[Norman Alden]] ... Bolničar
* [[Michael J. Pollard]] ... Pigmy
  
== Reference ==


== Vanjske veze ==
* 
* 
* 
*[http://trailersfromhell.com/wild-angels/ Roger Corman on *The Wild Angels''] at Trailers from Hell
Telemetrija

**Telemetrija**, poznata još i kao **telematika** je tehnologija koja omogućava daljinsko merenje i prenos informacija sa udaljene lokacije do operatora. Pojam je nastao od dve grčke reči *tele* = daleko, udaljen i *metron* = meriti. Upravljačke instrukcije koje se koriste u telemetriji nazivaju se telekomande. Pojam telemetrija odnosi sa na prenos podataka i instrukcija na daljinu kako bežičnim tehnologijama (radio veza, wireless, IC...) tako i prenos putem različitih medija kao što su: telefonska ili računarska mreža, optički kabl, koaksijalni kabl i druge vrste mreža.

Telemetrija nalazi široku primenu u oblasti poljoprivrede, upravljanja vodama, odbrane i vojne industrije, raketne i svemirske industrije, upravljanja udaljenim resursima, moto i autotrkama, medicini, ribolovstvu, zaštiti životinja, zaštiti od krađe i provala i dr oblastima.

## Povezano
* Daljinska istraživanja
* Radio telemetrijski holter EKG (medicinska primena)

## Vanjske veze
* Međunarodna fondacija za telemetriju
* IRIG 106 &mdash; Standard za digitalnu telemetriju
* Evropsko društvo za telemetriju
Daniel Kabiljo

**Daniel Kabiljo** (rođen: ***Danilus Kabiljo***) (Sarajevo, 6. 3. 1894 - Koncentracijski logor Jasenovac, 1944), jugoslavenski slikar ubijen u koncentracijskom logoru Jasenovac za vrijeme Holokausta i Drugog svjetskog rata.

## Biografija
Daniel Kabiljo je rođen 6. 3. 1894 godine u Sarajevu, za vrijeme Austro-Ugarske Monarhije, u porodici sefardsko jevrejskog podrijetla. Gimnaziju je pohađao i završio u rodnom Sarajevu. Nakon gimnazije pohađao je studij slikarstva u Beču za koji ga je stipendiralo kulturno-prosvjetng i humanitarno društva Jevreja "La Benevolencija". Nakon studija vratio se u Sarajevo. Glavnina opusa Daniela pripada dijelom poetskom realizmu, a dijelom anakronističkim tendencijama bosansko-hercegovačke umjetnosti za vrijeme Kraljevine Jugoslavije. U njegovim djelima osjećala se jedna socijalna nota u izboru motiva, odnosno obrađuje više tipove iz jevrejskog malog svijeta. Slikarske mogućnosti Daniela su se dale naslutiti u malim likovnim zabilješkama iznimne kolorističke svježine i profinjenosti. Na teritoriji Bosne i Hercegovine (*[[Drinska banovina|Drinska]], [[Vrbaska banovina|Vrbaska]], te dijelovi [[Primorska banovina|Primorske]] i [[Zetska banovina|Zetske banovine]]*) između dva svjetska rata nije bilo izraženo grupiranje likovnih umjetnika po nacionalno-konfesijskoj osnovi. Za međusobno povezivanje bila su važna ideološka ili estetska opredjeljenja. Međutim, baš u jevrejskom tisku Kraljevine Jugoslavije razmatrale su se mogućnosti stvaranja "ždovskog stila", čime se Daniel posebno bavio 1924 godine. U svom članku "O umjetnosti" došao je do zaključka da je takav stil moguć "*na temelju naše kolektivne psihičke osebujnosti*", budući da "*Jevrej više nego drugi uzima svoje teme iz svijeta svoje unutrašnjosti*".

Daniel je za života izlagao na izložbama u povodu jevrejskih omladinskih sletova 1922 u Zagreb, 1923 u Beogradu, te u Sarajevu 1928, 1931 i 1933 godine. Kritika mu nije bila naklonjena i on se uskoro povukao u osamu svog atelijera. Kao zatočenik koncentracijskog logora Jasenovac za vrijeme Nezavisne Države Hrvatske (NDH) radio je u keramičkoj radionici s ostalim Jevrejima. Daniel je skončao u Jasenovcu vrlo vjerovatno potkraj 1944 godine. Na žalost, iz Jasenovca ne postoji sačuvan nikakav Danielov likovni zapis.

Pomalo zaboravljena i iščezla slikarska djela Daniela Kabilja bila su izložena 1966 godine za vrijeme SFR Jugoslavije na izložbi "Umjetnici Jevreji Bosne i Hercegovine", zajedno sa dijelima Josipa Levija Monsina, Ismeta Mujezinovića, Danijela Ozme, Romana Petrovića, Karla Afana de Rivere, Petra Šaina, Vilka Šeferova, Ive Šermeta, Petra Tiješića i drugih. Danielova djela su se intenzivnije prikupljala i obradila u vrijeme rada na izložbi "Umjetnost Bosne i Hercegovine 1924-1950" održane u Sarajevu 1985 godine.

## Reference

## Literatura
*
Vladimir Kostić

**Vladimir Kostić** (Beograd, 18. oktobar 1953) je srpski lekar-neurolog, profesor Medicinskog fakulteta Univerziteta u Beogradu, akademik i predsednik SANU od 2015. godine. Široj javnosti je poznat po zalaganju da srpska vlada prizna da je "Kosovo trajno izgubljeno za Srbiju", a što je izazvalo polemiku sa srpskim predsednikom Tomislavom Nikolićem.

## Biografija
Vladimir Kostić je sin Svetislava, pedijatra i profesora Medicinskog fakulteta. Završio je 14. beogradsku gimnaziju i bio nosilac Vukove diplome i đak generacije. Igrao je košarku. Završio je Medicinski fakultet u Beogradu, gde je i doktorirao (1986).

Redovni je profesor Medicinskog fakulteta u Beogradu i direktor Klinike za neurologiju Kliničkog centra Srbije. Bio je dekan Medicinskog fakulteta (2002-2004). Redovni je član SANU i više domaćih i inostranih naučnih društava.

U istraživanjima je orijentisan na proučavanje degenerativnih procesa kod moždanih ćelija, kao kod Parkinsonove, Alchajmerove i Hantingtonove bolesti. Objavljuje radove u inostranim časopisima.

Dobitnik je Oktobarske nagrade grada Beograda (1988. i 1994) i Godišnje nagrada Srpskog lekarskog društva za naučno-istraživački rad (1997).

## Reference

## Vanjske veze
* Biografija na sajtu SANU
* Evropa i Srbi: Vladimir Kostić
* Memorandum nije biblijski greh - intervju („Politika“, 22. april 2015)
* Kostić: Kritikuju nas, a ne znaju ni gde se nalazi SANU („Politika“, 4. oktobar 2015)
Dževad Jahić

**Dževad Jahić** (Mostar, 1948. – Sarajevo, 2024.) bio je bosanskohercegovački lingvist i pjesnik.

Osnovnu i srednju školu završio je u Rogatici. Završio je studij srpskohrvatskog jezika i jugoslovenske književnosti na Filološkom fakultetu u Beogradu 1973. Magistarski rad pod nazivom "Lovačka terminologija i lovački žargon u govoru rogatičkog kraja" odbranio je na Filozofskom fakultetu u Sarajevu 1977. Doktorsku disertaciju pod nazivom "Ijekavskošćakavski govori istočne i jugoistočne Bosne" odbranio je 198l. na Filološkom fakultetu u Beogradu. Radio je u Institutu za jezik i književnost u Sarajevu. Na Filozofskom fakultetu radi od 1975. 1983. biran je za docenta, 1989. za vanrednog, a 2002. za redovnog profesora na predmetima *[[Historijska gramatika]]* i *Historija bosanskoga književnog jezika*. Od 1989. do 1993. bio je lektor i predavač srpskohrvatskog jezika i jugoslavenskih književnosti na Katedri slavenskih jezika Filološkog fakulteta Moskovskog državnog univerziteta.

Područja Jahićevog naučnog zanimanja su dijalektologija, historija jezika, sociolingvistika, iz kojih je objavio veći broj radova u naučnim časopisima (Južnoslovenski filolog, Zbornik za filologiju i lingvistiku, Slavjanskoje slavjanovedenije, Pregled, Sveske Instituta za proučavanje nacionalnih odnosa). Bio je član Bošnjačke akademije nauka i umjetnosti.

Osim naučnog, bavio se i književnim radom i objavio je više zbirki pjesama.

## Bibliografija
* *Jezik, nacija, nacionalizam*, "Oslobođenje", Sarajevo, 1990.
* *Jezik bosanskih Muslimana*, Biblioteka "Ključanin", Sarajevo, 1991.
* *Bošnjački narod i njegov jezik*, "Ljiljan", Sarajevo, 1999.
* *Bosanski jezik u 100 pitanja i 100 odgovora*, "Ljiljan", Sarajevo, 1999.
* *Školski rječnik bosanskog jezika*, "Ljiljan", Sarajevo, 1999.
* *Ijekavskoštakavski govori istočne Bosne*, Institut za jezik, Sarajevo, 2002.
* *Gramatika bosanskoga jezika* (koautori: Senahid Halilović i Ismail Palić), "Dom štampe", Zenica, 2000. 
* *Trešnjev bunar*, Biblioteka "Ključanin", Sarajevo, 1992.
* *Stakleni mejt*, "BH MOST", Sarajevo, 1999.
* *Stakleni mejt*, (drugo izdanje sa prijevodom na ruski), "Dom štampe", Zenica, 2000.
* *Sedra pelinova*, "Vrijeme", Zenica, 2001.
* *Vitorin vrijes*, Društvo pisaca Bosne i Hercegovine, Edicija "Rondo", Mostar, 2004.
* *Rječnik bosanskog jezika*, 1-5, Sarajevo, 2012.

## Literatura
* *Spomenica 60. godišnjice Filozofskog fakulteta u Sarajevu (1950–2010)*, Filozofski fakultet, Sarajevo, 2010, 51-52.
* Dževad Jahić  na *bošnjaci.net*
Ašura

**Dan Ašure** ( **, kolokvijalno: ; ;  ; ) predstavlja deseti dan mjeseca Muharama u islamskom kalendaru; dan ima izuzetno značenje za šijite koji tada obilježavaju mučeničku smrt Husejna ibn Alija u bitci kod Karbale. Dan Ašure je u pojedinim islamskim zemljama sa značajnom šijitskom populacijom - Afganistan, Iran, Irak, Libanon, Pakistan i Bahrein - te Indiji ustanovljen kao državni praznik. 

U sunitskom islamu se na dan Ašure posti.
Riza Sapundžiju

**Riza Sapundžiju** (; Peć, 15. mart 1925 – Peć, 6. septembar 2008), ekonomista i društveno-politički radnik SFR Jugoslavije, SR Srbije i SAP Кosova.

## Biografija
Riza Sapundžiju rođen je 15. decembra 1925. godine u Peći. Diplomirao je na Ekonomskom fakultetu u Beogradu. Član Кomunističke partije Jugoslavije postao je 1945. godine.

Bio je potpredsednik Skupštine opštine Peć, pokrajinski sekretar za opšte privredne poslove u Prištini, potpredsednik Pokrajinskog izvršnog veća i član Predsedništva Socijalističkog saveza radnog naroda Srbije, član Predsedništva Pokrajinske konferencije SSRN Кosova, član Кomisije za unutrašnju politiku i privredu Predsedništva SКJ i direktor rudarsko-energetsko-hemijskog kombuinata „Kosovo“ u Obiliću.

Godine 1981. vodio je delegaciju SAP Кosova u istorijsku posetu Albaniji. Ova je poseta utrla put bližim odnosima između Albanije i Albanaca na Кosovu. Godine 1982, kao uspešan ekonomista, Sapundžiju je postao službenik u Svetskoj banci.

Od maja 1980. do maja 1982. godine bio je predsednik Izvršnog veća SAP Кosova. Maja 1989. izabran je za člana Predsedništva SFRJ. U proleće 1991, na predlog Slobodana Miloševića, Skupština Srbije ga je razrešila dužnosti i na njegovo mesto imenovala Sejdu Bajramovića.

Umro je 6. septembra 2008. godine u Peći.

## Zanimljivosti
Кada je krajem 80-ih počela kriza u Jugoslaviji, Sapundžiju je u srpskoj javnosti često pogrdno bio nazivan Sapundžija.

## Literatura
* *Jugoslovenski savremenici: ko je ko u Jugoslaviji*. „Hronometar“, Beograd 1970. godina.
* *Leksikon Ju mitologije*. „Rende“, Beograd 2004. godina.
Storm Over the Nile

***Storm Over the Nile*** () je britanski ratno-pustolovni film snimljen 1955. godine u režiji Terencea Younga. Predstavlja petu po redu adaptaciju romana *[[The Four Feathers (roman)|The Four Feathers]]* A. E. W. Masona. Protagonist, čiji lik tumači Anthony Steel, je mladi britanski plemić koji se, prkoseći tradiciji, 1895. godine odbija priključiti vojnoj jedinici koja se ide u Sudan boriti u Mahdističkom ratu, a zbog čega mu prijatelji i zaručnica (čiji lik tumači Mary Ure, daju četiri bijela pera kao simbol kukavičluka. Radnja prikazuje kako, gonjen grižnjom savjesti, odlazi u Sudan kao civil kako bi svojim drugovima pomogao kada se nađu u nevolji. *Storm Over the Nile* je velikim dijelom reciklirao scene iz *[[The Four Feathers (film, 1939)|The Four Feathers]]*, koju su 1939. godine producirala braća Zoltan i Alexander Korda.

## Uloge

* Anthony Steel ... Harry Faversham
* Laurence Harvey ... John Durrance
* James Robertson Justice ... General Burroughs
* Mary Ure ... Mary Burroughs
* Ronald Lewis ... Peter Burroughs
* Ian Carmichael ... Willoughby
* Jack Lambert ... Pukovnik
* Raymond Francis ... Pukovnikov ađutant
* Geoffrey Keen ... Dr. Sutton
* Michael Hordern ... General Faversham
* Ferdy Mayne ... Dr. Harraz
* Christopher Lee ... Karaga Pasha
* John Wynn ... Narednik
* Avis Scott ... Narednikova supruga
* Roger Delgado ... Domorodačka uhoda
* Frank Singuineau ... Domorodački sluga
* Ben Williams ... Favershamov batler
* Vincent Holman ... Burroughsov batler
* Paul Streather ... Harry Faversham  kao dječak

## Reference

## Vanjske veze
* 
*
Grand Prix (film, 1966)

***Grand Prix*** () je američki akcioni film snimljen 1966. godine u režiji John Frankenhemira. Protagonisti - koje tumače James Garner, Yves Montand, Antonio Sabàto i Brian Bedford - su četvorica vozača Formule 1. Radnja se odvija tokom jedne sezone i prikazuje kako njihovo međusobno suparništvo, tako i privatne probleme.  Poticaj za snimanje filma je bila najava suparničkog hollywoodskog projekta o auto-utrkama gdje je glavna zvijezda trebao biti Steve McQueen, ali koji je kasnije otkazan (McQueen će sličan film pod naslovom *[[Le Mans (film)|Le Mans]]* snimiti pet godina kasnije). Film je sniman na evropskim trkalištima Formule 1, kao i uz pomoć samih vozača i njihovih timova (koji su kasnije hvalili Garnerovo vozačko umijeće). Frankenheimer je prilikom snimanja eksperimentirao sa modernim tehnikama kao što je korištenje helikoptera za zračne snimke, ali i presječeni ekran u kadru, koji je omogućilo korištenje Cinerama formata slike, te zahvaljujući kome je radnja bila "dinamičnija". Kritičari nisu naklonjeni filmu prije svega zbog slabo napisanih likova. Publika je, sa druge strane, bila impresionirana akcijskim scenama te je *Grand Prix* postao komercijalni hit.

## Uloge
*James Garner ... Pete Aron
*Eva Marie Saint ... Louise Frederickson
*Yves Montand ... Jean-Pierre Sarti
*Toshiro Mifune ... Izo Yamura (glas sinkronizirao Paul Frees)
*Brian Bedford ... Scott Stoddard
*Jessica Walter ... Pat Stoddard
*Antonio Sabàto ... Nino Barlini
*Françoise Hardy ... Lisa
*Adolfo Celi ... Agostini Manetta
*Claude Dauphin ... Hugo Simon
*Enzo Fiermonte ... Guido
*Geneviève Page ... Monique Delvaux-Sarti
*Jack Watson ... Jeff Jordan
*Phil Hill ... Tim Randolph
*Graham Hill ... Bob Turner
*Donald O'Brien ... Wallace Bennett (kao Donal O'Brien)
*Albert Rémy ... Ljekar u Monte Carlu
*Jean Michaud ... Otac djece

## Reference

## Vanjske veze
*
* 
*
Odongo

***Odongo*** ili ***Odongo Adventure on the African Frontier*** () je britanski pustolovni film snimljen 1956. u režiji Johna Gilinga. Naslovni lik, koga tumači zanzibarsko dijete-glumac Juma, je dječak zaposlen na farmi u Keniji (tada pod britanskom vlašću) koju vode američka veterinarka (čiji lik tumači Rhonda Fleming) i lovac (koga tumači Macdonald Carey). Radnja prikazuje komplikacije koje nastanu kada Odongo bude optužen za sabotažu farme od bivšeg zaposlenika (koga tumači Earl Cameron. *Odongo* se paralelno snimao u Keniji sa filmom *[[Safari (film, 1956)|Safari]]* gdje Juma tumači isti lik.

## Uloge
* Rhonda Fleming - Pamela Muir
* Macdonald Carey - Steve Stratton
* Juma - Odongo
* Eleanor Summerfield - Celia Watford
* Francis de Wolff - George Watford
* Leonard Sachs - Game Warden
* Earl Cameron - Hassan
* Dan Jackson - Walla
* Michael Caridia - Lester Watford
* Errol John - Mr Bawa
* Paul Hardtmuth - Mohammed
* Bartholomew Sketch - Leni
* Lionel Ngakane - Lenijev brat

## Izvori


## Vanjske veze
*
Klijanje

**Klijanje** je proces izbijanja klice iz semena biljke.

Da bi seme klijalo potrebni su sledeći uslovi:
*voda
*vazduh
*toplota
Seme prvo upija vodu, nabubri, puca semenjača i izbija klica. Proces klijanja završava se kada se na klici pojave prvi listovi i biljka može samostano da živi. Do tad koristi hranljive materije iz semena.

## Tipovi klijanja
Biljke klijaju na dva načina: nadzemno (epigeično, fanerokotilarno) i podzemno (hipogeično, kriptokotilarno). Posle probijanja radikule kroz mikropilu kod epigeičnog klijanja izdužuje se hipokotil iznoseći semenjaču i kotiledone van zemlje. Kod hipogeičnog klijanja kotiledoni ostaju zatvoreni u semenjači, hipokotil ostaje kratak, a epikotil se izdužuje iznoseći primarne listove van zemlje. Poznati su i prelazni oblici ova dva načina - epihipogeično klijanje (kod srebrnog javora Acer sacharinum)) Epigeično klijanje imaju četinari, javor, jasen, lipa..., a hipogeično ginko, kesten, hrast, divlji kesten, gvozdeno drvo, glicinija...

## Literatura
*Stilinović, S. (1985) Semenarstvo šumskog i ukrasnog drveća i žbunja. Beograd: Šumarski fakultet
## Vanjske veze
*Klice i klijanje  Hortikultura
Safari (film, 1956)

**Safari** je britanski pustolovni film snimljen 1956. godine u režiji Terencea Younga. Protagonist, koga tumači Victore Mature, je američki profesionalni lovac u Keniji (tada britanskom kolonijalnom vlašću) kome su porodicu, dok je bio na safariju, imanje napali i porodicu ubili Mau Mau ustanici. Radnja prikazuje kako ga ekscentrični aristokrat (koga tumači Roland Culver) angažira da njega i mladu američku suprugu (koju tumači Janet Leigh) odvede na novi safari, a što on koristi kao priliku da pokuša pronaći ubice svoje porodice i osvtetiti im se. *Safari* je djelomično sniman u Keniji, gdje je Mau Mau ustanak još uvijek trajao, te su neki članovi ekipe bili napadnuti od ustanika. Producenti su namjerno dvoje glavnih likove učinili Amerikancima kako bi mogli angažirati američke glumce i tako olakšati gledanost na sjevernoameričkom tržištu. Zanzibarsko dijete-glumac Juma se u filmu pojavljuje u ulozi malog sluge Odonga; isti lik je tumačio u istoimenom filmu koji se paralelno snimao, također u Keniji.

## Uloge

* Victor Mature ... Ken Duffield 
* Janet Leigh ... Linda Latham 
* John Justin ... Brian Sinden 
* Roland Culver ... Sir Vincent Brampton 
* Liam Redmond ... Roy Shaw 
* Earl Cameron ... Jeroge( Njoroge)
* Orlando Martins ... Jerusalem 
* Juma ... Odongo 
* Lionel Ngakane ... Kakora
* Harry Quashie ... O'Keefe  
* Slim Harris ... Odmetnik  
* Cy Grant ... Poglavica Maaja  
* John Wynn ... Charley  
* Arthur Lovegrove ... Blake  
* Estelle Brody ... Tetka May

## Izvori

## Vanjske veze
* 
* 
*
Kraljevski dvor

**Kraljevski dvor**, je službena rezidencija Dinastije Karađorđević, kraljevske porodice Kraljevine Srbije i Kraljevine Jugoslavije. Dvor je izgrađen između 1924 i 1929 prema nalogu kralja Aleksandra I. Smješten je u dvorskom kompleksu na Dedinju. Arhitekti dvora srpsko-vizantijske škole su bili Živojin Nikolić i Nikolaj Krasnov. Dvor je danas dom princa Aleksandra II, princeze Katarine, te prinčeva Petra, Filipa i Aleksandra.

## Galerija

Datoteka:KraljevskiDvor1.jpg|Glavni ulaz
Datoteka:KraljevskiDvor2.jpg|Soba za večeru
Datoteka:KraljevskiDvor3.jpg|Orijentalna soba
Datoteka:KraljevskiKompleksCrkva.jpg|Kraljevska kapelica
Švicarska narodna stranka

**Narodna partija Švajcarske**, (, , , ) je nacionalistička politička stranka u Švajcarskoj. Po broju članova je treća po veličini u Švajcarskoj.

SVP je 1971. nastala spajanjem stranaka *Poljoprivrednici, komercijalne i građanske stranke* () i *Demokratske stranke kantona Graubunden i Glarus*.

## Predsednici stranke
Predsednici stranke BGB-a i/ili SVP-a:
* 1937–1945: Rudolf Rajhling
* 1945–1952: Rudolf Veber
* 1953–1956: Karl Renold
* 1957–1965: Valter Zigenthaler
* 1965–1976: Hans Konzet
* 1976–1984: Fric Hofman
* 1984–1988: Adolf Ogi
* 1988–1995: Hans Ulman
* 1996–2008: Uli Maurer
* od 2008: Toni Bruner

## Reference

## Vanjske veze
* Narodna partija Švajcarske
Justin Trudeau

**Džastin Trido** (Otava, 25. decembar 1971.) kanadski je političar i predsjednik kanadske liberalne partije. Sin je bivšeg premijera Pjera Tridoa. Izabran je u Kanadski parlament nakon izbora 2008. godine. 14. aprila 2013. izabran je za predsjednika Liberalne partije. Oženjen je, i ima troje djece. 

Stranku je vodio na izborima 2015. gde je osvojila većinu, i nakon čega se očekuje da će voditi novu vladu.,
Teenage Cave Man

***Teenage Caveman*** () je američki crno-bijeli science fiction pustolovni film snimljen 1958. godine u režiji Rogera Cormana. Radnja se događa u prahistorijsko doba i prikazuje pleme spiljskih ljudi koje se (anakronistički) sukobljava sa čudovištima nalik na dinosaure. Naslovni protagonist, čiji lik tumači Robert Vaughn, je mladi pripadnik plemena koji, kršeći tabu, odlazi preko rijeke i sukobljava se sa neobičnim stvorenjem za koga se ispostavi da je posljednji izdanak drevne civilizacije uništene nuklearnim ratom.

*Caveman* je snimljen sa izuzetno niskim budžetom, originalno pod naslovom ***Prehistoric Women*** (), a zbog čega je Corman kasnije tvrdio da "nikada nije snimio film pod naslovom *Teen Age Caveman*". Film je zbog loših specijalnih efekata, ali i savršeno počešljanih, podšišanih i izbrijanih pećinskih ljudi bio čest predmet izrugivanja. Vaughn ga je kasnije proglasio "najgorim filmom ikada snimljenim".

Godine 2002. je poslužio kao djelomična inspiracija za *[[Teenage Caveman]]*, TV-film u režiji Larryja Clarka, dio ciklusa *Creature Features* u produkciji kablovske mreže Cinemax.

## Izvori

## Vanjske veze
*
Operacija Biting

**Operacija Biting** (; doslovno "Operacija Griženje") ili **Brunevalski prepad** () se odigrala noću 27/28. februara za vrijeme Drugog svjetskog rata kada su britanske snage izvele napad na njemačku radarsku instalaciju u mjestu Saint-Jouin-Bruneval na sjeveru okupirane Francuske. Osim neutralizacije radara, operacija je za glavni cilj imala dobavljanje podataka o njemačkom radarskom sistemu Würzburg. Prije same operacije su britanski planeri zaključili kako je obala ispred Brunevala predobro branjena da bi prepad mogao izvesti pomorskim desantom, te je umjesto toga angažirani pripadnici Padobranske regimente koji su izveli desant u pozadini njemačkih snaga. Akcija je, usprkos žestokog njemačkog otpora, predstavljala potpuni uspjeh - padobranci su uspjeli zauzeti radarsku instalaciju, rastaviti uređaj te se evakuirati natrag u Britaniju preko obližnje plaže zajedno sa dijelovima radara. Operacija Biting je značajno podigla moral Britanaca i Saveznika koji su u tom periodu rata u pravilu trpili neuspjehe i teške poraze, ali je imala još veće značenje s obzirom na to da je RAF-u omogućila da razvija protivmjere za ometanje njemačkih radara.

Akcija je prikazana u britanskom igranom filmu *[[The Red Beret]]* iz 1953. godine.

## Izvori
;Fusnote

;Literatura

*
*
No Time to Die (film, 1958)

***No Time to Die*** ()) je britanski ratni film snimljen 1958. godine u režiji Terencea Younga. Protagonist, koga tumači Victor Mature, je američki dobrovoljac u Britanskog vojsci koga za vrijeme borbi na sjeveru Afrike u Drugom svjetskom ratu zarobe Italijani i odvedu u logor gdje se ispostavi da je prije rata pokušao ubiti nacističkog vođu Josepha Goebbelsa. Radnja prikazuje kako, nastojeći izbjeći izručenje Gestapou, bježi iz logora, krade njemački tenk i zajedno sa grupom drugih zarobljenika pokušava doći do savezničkih linija. U *No Time to Die* se u maloj ulozi gostioničarke pojavljuje italijanska glumica Luciana Paluzzi, koja će kasnije u mnogo poznatijem Youngovom filmu *[[Thunderball (film)|Operacija Grom]]* tumačiti lik Fione Volpe. U filmu se Young, inače bivši tenkist u Drugom svjetskom ratu, koristio tenkovima britanske vojske tipa Cromwell, Centurion i Charioteer, od kojih nijedan nije korišten u Sjevernoafričkoj kampanji.

## Reference

## Vanjske veze
*''No Time to Die'' at IMDB
1-2-3-4 ou Les collants noirs

***1-2-3-4 ou Les Collants noirs*** () je francusko-portugalski baletni omnibus film snimljen 1961. godine u režiji Terencea Younga. Sastoji se od četiri zasebne baletne cjeline u kojoj nastupaju neke od najpoznatiji plesačica i plesača tadašnjeg doba.

## Uloge
*Zizi Jeanmaire ... Kopačica zlata / Carmen
*Cyd Charisse ... Udovica
*Roland Petit ... Cyrano / Udvarač / Don José
*Moira Shearer ... Roxane
*Maurice Chevalier ... Narator (glas)
*Dirk Sanders ... Pierrot
*George Reich ... Christian
*Josette Clavier ... Žena bandit
*Bertie Eckhrat ... Gostioničarka
*Hans von Manen ... Muž / Negativac / Bandit
*Henning Kronstam ... Toreador

## Vanjske veze
*
*
Duck and Cover

***Duck and Cover*** () je američki kratki crno-bijeli (dokumentarni) obrazovni film snimljen u režiji Anthonyja Rizza i premijerno prikazan početkom 1952. godine. Njegovu produkciju je naručila američka vlada, odnosno Federalna uprava za civilnu zaštitu kao dio kampanje kojom se promovirala metoda "lezi i zakloni se" zaštite u slučaju nuklearnog napada. Film je nastao u jeku eskalacije Hladnog rata, kada se njegovo prerastanje u otvoreni oružani sukob činilo sve vjerojatnijim, a time i mogućnost da američki gradovi i drugi civilni ciljevi postanu metama sovjetskog nuklearnog napada. Film je bio prije svega namijenjen najmlađim gledateljima, te im je kroz animiranu sekvencu sa kornjačom Bertom nastojao sugerirati što činiti u slučaju nuklearnog napada. Film se prikazivao po školama, kino-dvoranama i televiziji, te je kasnije postao jednim od simbola hladnoratovske paranoje i straha od nuklearnog uništenja.

## Izvori

*Duck and Cover. Prod. Archer Productions, Inc. Dist. United States Federal Civil Defense Administration. 1951.
*"Librarian of Congress Adds 25 Films to National Film Registry". United States Library of Congress, 28 December 2004.

## Vanjske veze

* 
* Production History of Duck and Cover 
* 
*  (section Prelinger Archives)
* Duck and Cover  on Cinemaniacal, in flash, iPod, and TV formats.
* A critical assessment of ducking and covering(waybackmachine)
Suborbitalni let

**Suborbitalni let** je vrsta svemirskog leta pri kojem letjelica odlazi u svemir, a zatim se vraća u atmosferu prateći (uglavnom) balističku trajektoriju. Ovo se uglavnom događa zbog nedostatka specifične orbitalne energije, i u tom slučaju suborbitlani let traje samo nekoliko minuta, ali je također moguće da objekt koji posjeduje dovoljno specifične energije za ulazak u orbitu bude lansiran putanjom koja će se ponovo presjecati sa Zemljinom atmosferom, ponekad i nekoliko sati nakon lansiranja.

Trajektorije slične ovoj koriste se prilikom probnih letova svemirskih letjelica za transport ljudi. Letjelica se lansira raketom u balističku trajektoriju tako da postigne veliku nadmorsku visinu, a pri povratku i ulasku u atmosferu, uslijed velikog ubrzanja, dostigne brzine približne onim koje letjelica dostiže pri povratku s Mjeseca ili iz dubokog svemira. Ovi testovi su veoma bitni jer se tokom njih ispituje konstrukcija letjelice, način na koji podnosi velika naprezanja, funkcioniranje svih sistema za osiguravanje optimalnih uvjeta unutar letjelice, kao i integritet termo-štita koji mora izdržati temperature od preko 2500&#8239;°C pri povratku u atmosferu.

Najčešće se za granicu svemira uzima Karmanova linija, 100 kilometara iznad površine mora. Povećanje potencijalne energije potrebno da se pređe Karmanova linija iznosi samo oko 3&#8239;% orbitalne energije (potencijalne i kinetičke) neophodne za dostizanje najniže moguće orbite oko Zemlje (kružne orbite neposredno iznad Karmanove linije). Prostije rečeno, lakše je dosegnuti svemir nego ostati u svemiru.

Letjelice lansirane ispod granice svemira (Karmanove linije ili drugih definiranih linija) imaju iste trajektorije kao kod suborbitalnih letova, no takve se klasificira kao atmosferske letove. Prvi suborbitalni let u ljudskoj historiji izveden je u junu 1944. godine njemačkom raketom V-2 koja je dosegnula visinu od 189&#8239;km. Međutim, ukoliko se kao granica svemira uzme NASA-ina definirana granica od 80&#8239;km, prvi suborbitalni svemirski let izveden je još 3. 10. 1942. kada je istom raketom dosegnuto 84,5&#8239;km. Prvi suborbitalni let s ljudskom posadom izveden je 5. 5. 1961. kada je američkim programom Mercury lansiran A. Shepard. Ovaj let bio je odgovor na sovjetsko lansiranje kapsule s J. Gagarinom nepunih mjesec dana ranije, koja je izvela tehnički kompleksniji i zahtjevniji orbitalni let.
Serious Charge

***Serious Charge*** () je britanski crno-bijeli igrani film snimljen 1959. godine u režiji Terenca Younga. Protagonist, čiji lik tumači Anthony Quayle, je idealistički anglikanski svećenik čiji pokušaj da problematičnog adolescenta (čiji lik tumači Andrew Ray) izvede "na pravi put" doživi neuspjeh, odnosno nakon čega postane predmetom lažnih optužbi da ga je mladića pokušao "iskoristiti". Radnja prikazuje kako optužbe potvrdi žena (čiji lik tumači Sarah Churchill, bijesna zbog toga što je markantni svećenik bio odbio njenu bračnu ponudu, te kako se zbog toga njegov život pretvara u pakao. *Serious Charge* je danas najpoznatiji po glumačkom debiju Cliffa Richardsa, koji u filmu izvodi nekoliko pjesama koje će poslije biti izdane na soundtrack mini-albumu.

## Uloge
* Anthony Quayle ... Velečasni Howard Phillips  
* Sarah Churchill ... Hester Peters  
* Andrew Ray ... Larry Thompson  
* Irene Browne ... Mrs. Phillips  
* Percy Herbert ... Mr. Thompson  
* Noel Howlett ... Velečasni Peters  
* Wensley Pithey ... Police Sergeant  
* Leigh Madison ... Mary Williams  
* Judith Furse ... Službenik za uvjetni otpust  
* Jean Cadell ... Upraviteljica ubožnice  
* Wilfrid Brambell ... Verger  
* Olive Sloane ... Mrs. Browning  
* George Roderick ... Trgovac ribom  
* Cliff Richard ... Curley Thompson  
* Liliane Brousse ... Michelle

## Vanjske veze
*
Orazi e Curiazi (film)

***Orazi e Curiazi*** (), u međunarodnoj distribuciji poznat i kao ***Duel of Champions*** () je italijansko-jugoslavenski pustolovno-historijski (peplum) film snimljen 1961. godine u režiji Ferdinanda Baldija i Terencea Younga. Radnja se temelji na historijskim legendama koji opisuju kako su vladari mlada rimska država i suparničke Alba Longe nakon iscrpljujućih ratova zaključili kako njihov sukob treba odlučiti borba između po trojice izabranih pravaka. Protagonist, čiji lik tumači američki glumac Alan Ladd, je jedan od braće Horacije koju su Rimljani odabrali da se za njih bori protiv braće Kuracijevaca (Curatiatii) iz Alba Longe.

## Uloge
*Alan Ladd ... "Horacije"
*Franca Bettoia ... "Marcija"
*Franco Fabrizi ... "Kurijacije"
*Robert Keith ... "Tul Hostilije"
*Jacqueline Derval ... "Horacija"
*Luciano Marin ... "Eli"
*Andrea Aureli ... "Gaj Kluilije"
*Mino Doro ... "Gaj"
*Osvaldo Ruggieri ... "Albanski ratnik"
*Jacques Sernas ... "Marko"

## Vanjske veze
*
The Amorous Adventures of Moll Flanders

***The Amorous Adventures of Moll Flanders*** () je britanska historijska filmska komedija snimljena 1965. u režiji Terencea Younga. Predstavlja adaptaciju romana *[[Moll Flanders]]* Daniela Defoea. Naslovna protagonistica, čiji lik tumači Kim Novak, je siroče koje, nakon odraste u lijepu djevojku, koristi svoj izgled i šarm kako bi, zavodeći muškarce, dobila posao, a zatim i bogatog muža, te tako se popela na društvenoj ljestvici Engleske početkom 18. vijeka. Novak se nedugo nakon snimanja udala za Richarda Johnsona, glumca koji tumači njenog partnera u filmu; nakon toga je glumačku karijeru prekinula na sljedeće tri godine.

## Uloge

* Kim Novak - Moll Flanders 
* Richard Johnson - Jemmy 
* Angela Lansbury - Lady Blystone 
* Leo McKern - Squint 
* Vittorio De Sica - Grof 
* George Sanders - Bankar 
* Lilli Palmer - Dutchy 
* Peter Butterworth - Grunt 
* Noel Howlett - Biskup
* Dandy Nichols - Načelnik sirotišta 
* Cecil Parker - Gradonačelnik 
* Barbara Couper - Gradonačelnikova supruga 
* Daniel Massey - Stariji brat 
* Derren Nesbitt - Mlađi brat 
* Ingrid Hafner - Starija sestra 
* June Watts - Mlađa sestra
* Anthony Dawson - Dragunski oficir 
* Judith Furse - Miss Glowber 
* Roger Livesey - Pijani pastor 
* Jess Conrad - Prvi Mohock 
* Noel Harrison - Drugi Mohock 
* Alex Scott - Treći Mohock 
* Alexis Kanner - Četvrti Mohock 
* Mary Merrall - Dama 
* Richard Wattis - Draguljar 
* Terence Lodge - Krojač
* Basil Dignam - Advokat 
* Reginald Beckwith - Ljekar 
* David Hutcheson - Ljekar
* David Lodge - Kapetan broda 
* Lionel Long - Pjevač u zatvoru
* Hugh Griffith - Upravnik zatvora 
* Michael Trubshawe - Gradonačelnik Londona 
* Richard Goolden - Ordinarij
* Leonard Sachs - Zatvorski ljekar 
* Michael Brennan - Ključar 
* Liam Redmond - Kapetan kažnjeničkog broda
* Neville Jason - Časnik kažnjeničkog broda
* Claire Ufland - Mlada Moll

## Izvori


## Vanjske veze
*